**Ministru kabineta noteikumu projekta**

**“Grozījumi Ministru kabineta 2013. gada 17. septembra noteikumos Nr. 880 „Lauksaimniecības datu centra publisko maksas pakalpojumu cenrādis”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir aktualizēt un precizēt datu centrā sniegto pakalpojumu veidus, mainīt sniegto pakalpojumu cenas un papildināt ar jauniem pakalpojumiem, tā uzlabojot sniegto pakalpojumu kvalitāti un veicinot savstarpēju sadarbību starp datu centru un to klientiem. Noteikumu projekts stāsies spēkā nākamajā dienā pēc tā izsludināšanas oficiālajā izdevumā „Latvijas Vēstnesis”. |
| **I. Tiesību akta projekta izstrādes nepieciešamība** |
| 1. | Pamatojums | Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2013. gada 17. septembra noteikumi Nr. 880 „Lauksaimniecības datu centra publisko maksas pakalpojumu cenrādis” (turpmāk – noteikumi Nr.880), kas nosaka Lauksaimniecības datu centra (turpmāk – datu centrs) sniegto maksas pakalpojumu cenrādi.Zemkopības ministrija ir sagatavojusi Ministru kabineta noteikumu projektu „Grozījumi Ministru kabineta 2013.gada 17.septembra noteikumos Nr.880 „Lauksaimniecības datu centra publisko maksas pakalpojumu cenrādis”” (turpmāk –noteikumu projekts), jo ir palielinājušās pakalpojumu tiešās un netiešās izmaksas un citu iestāžu izmaksas, piemēram, no 2020. gada 1.janvāra ir mainījušies Latvijas pasta pakalpojumu izcenojumi. Tādējādi noteikumos Nr.880 tiek mainītas sniegto pakalpojumu cenas, precizēti pielikumā ietverto pakalpojumu veidu nosaukumi un tas papildināts ar jauniem pakalpojumiem, ņemot vērā datu centra klientu vēlmes reģistrēt un saņemt dažāda veida informāciju no valstī vienotas informācijas sistēmas “Lauksaimniecības datu centra informācijas sistēma” (turpmāk – datubāze) izziņas vai izdrukas veidā vai cita veida datu nesējos. Noteikumu projekta mērķis ir aktualizēt un precizēt datu centrā sniegto pakalpojumu veidus, mainīt sniegto pakalpojumu cenas un papildināt ar jauniem pakalpojumiem, tā uzlabojot sniegto pakalpojumu kvalitāti un veicinot savstarpēju sadarbību starp datu centru un to klientiem. Noteikumu Nr.880 pielikumā 1.1., 1.3.1., 1.3.2. 1.3.3., 1.6. un 2.1.apakšpunkts paredz palielināt pakalpojuma cenu, jo laikā no 2013. līdz 2019.gadam par 15% ir palielinājušies izdevumi par komunālajiem pakalpojumiem, īri un nomu, kā arī ievērojami lielāki (par 20%) ir izdevumi par IT pakalpojumiem un datubāzes uzturēšanu un attīstību (jo nepieciešami ieguldījumi programmatūras attīstībā, papildinot tās ar jaunām programmām), kā arī ir ieviesti jauni Latvijas pasta tarifi, kas nosaka pakalpojumu izmaksu palielināšanu. Skatīt noteikumu projekta 1., 2., 3. un 5.punktu. Noteikumu projekta 2.punkts paredz iespēju pa pastu nosūtīt ne tikai liellopu pases, bet arī zirga identifikācijas dokumentu (zirga pasi), un, tā kā pakalpojumu nodrošināšanai tiek izmantoti Latvijas pasta pakalpojumi, esošo pakalpojumu izmaksas tiek pārrēķinātas un precizētas saskaņā ar Latvijas pasta noteiktiem tarifiem.Noteikumu projekta 4.punkts ir jauns pakalpojuma veids par ievesto vaislas dzīvnieku un to vaislas materiāla datu reģistrēšanu. Šī prasība izriet no Eiropas Parlamenta un Padomes 2016. gada 8.jūnija Regulas (ES) 2016/1012 par zootehniskajiem un ģenealoģiskajiem nosacījumiem dzīvnieku audzēšanai, tīršķirnes vaislas dzīvnieku, krustojuma vaislas cūku un to reproduktīvo produktu tirdzniecībai Savienībā un ievešanai tajā, un ar ko groza Regulu (ES) Nr. 652/2014, Padomes Direktīvas 89/608/EEK un 90/425/EEK un atceļ konkrētus aktus dzīvnieku audzēšanas jomā ("Dzīvnieku audzēšanas regula") (turpmāk – regula Nr. 2016/1012), kas ir stājusies spēkā 2018. gada 1. novembrī. Lai ievestos vaislas dzīvniekus un to vaislas materiālu ierakstītu ciltsgrāmatā un atzītu tos vaislas izmantošanai, to izcelsmes datiem un ciltsvērtības datiem jābūt reģistrētiem datu centra uzturētā lauksaimniecības dzīvnieku ciltsdarba, snieguma pārbaudes un pārraudzības informācijas datubāzē.Noteikumu Nr.880 pielikuma 2.2. apakšpunkts ir redakcionāli precizēts, jo, ņemot vērā lielo informācijas apjomu, elektroniskās ziņošanas sistēmā dzīvnieku īpašniekiem ir nodrošināta iespēja pašiem labot datus trīs mēnešus bez maksas, tāpēc ir nepieciešams atcelt trīs mēnešu ierobežojumu datu centra cenrādī, tā vietā paredzot, ka tad, ja informācija par datu un dokumentu labošanu tiek saņemta ar iesniegumu elektroniski vai papīra formā, šim pakalpojumam jāpiemēro maksa. Tas rosinātu dzīvnieku īpašniekus pašus pārvaldīt informāciju datubāzē un izdarīt atbilstošus labojumus. Skatīt noteikumu projekta 5.punktu.Noteikumu projekta 6.punkts paredz jaunu pakalpojuma veidu. Ganāmpulku īpašnieki vai citas personas, kurām ir piešķirta datu centra autorizētā pieeja datubāzei (klienti), paši bez maksas var izdrukāt sev nepieciešamo informāciju no elektroniskās ziņošanas sistēmas, tomēr, ja klients klātienē vēlas saņemt papīra izdruku vai elektroniskā veidā pa e-pastu vai iekopētu datu nesējos, tad par šo pakalpojumu ir piemērojama samaksa. Turklāt jebkurai personai, kurai ir nepieciešama informācija no datu centra datubāzes reģistriem, ir nodrošināta iespēja saņemt atvērtos datus. Savukārt, ja tiek pieprasīta cita veida informācija, tās sagatavošana ir maksas pakalpojums.Noteikumu projekta 1., 3., 4. un 5.punktā noteikts, ka pievienotās vērtības nodokli nepiemēro saskaņā ar Pievienotās vērtības nodokļa likuma 3.panta astoto daļu. Tajā noteikts, ka publiskas personas, kā arī privātpersonas, kas saskaņā ar Valsts pārvaldes iekārtas likumu pilda tām deleģētus vai ar pilnvarojumu nodotus valsts pārvaldes uzdevumus, netiek uzskatītas par nodokļa maksātājiem attiecībā uz darbībām vai darījumiem, kuros tās iesaistās valsts pārvaldes funkciju vai uzdevumu pildīšanā. Datu centra valsts pārvaldes uzdevums izriet no Dzīvnieku audzēšanas un ciltsdarba likuma 5.panta pirmās daļas.Sagatavotais noteikumu projekts pilnībā atrisinās visas problēmas un nepilnības.Noteikumu projekts stāsies spēkā nākamajā dienā pēc tā izsludināšanas oficiālajā izdevumā „Latvijas Vēstnesis”. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz:1) lauksaimniecības un akvakultūras dzīvnieku īpašniekiem un turētājiem. Datu centra elektroniskajā datubāzē 01.01.2020. bija reģistrēti 28 679 ganāmpulki, tāpēc dzīvnieku īpašnieku un turētāju skaits aptuveni atbilst minētajam skaitlim – 28 679;2) pakalpojumu sniedzējiem ciltsdarba jomā – personām, kas veic lauksaimniecības dzīvnieku vērtēšanu, pārraudzību, mākslīgo apsēklošanu, olšūnu un embriju transplantāciju. Pēc datu centra informācijas, ir 15 897 šādu personu;3) mājas (istabas) dzīvnieku īpašniekiem; 4) 15 šķirnes lauksaimniecības dzīvnieku audzētāju organizācijām;5) komersantiem, kas ieved vaislas dzīvniekus un to vaislas materiālu. Pašlaik Pārtikas un veterinārajā dienesta reģistros ir reģistrēti astoņi spermas savākšanas un uzglabāšanas centri.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nerada negatīvu ietekmi uz uzņēmējdarbības vidi un dažāda lieluma uzņēmumiem, konkurenci, vidi, veselību un nevalstiskajām organizācijām. Regulējums nemaina maksas pakalpojuma saņemšanas administratīvo procedūru.Projekts ir vērsts uz pakalpojumu pieejamības paplašināšanu, nodrošina elastīgu klientu vēlmju īstenošanu, kā arī uzlabo sniegto pakalpojumu kvalitāti. |
| 3. | Administratīvo izmaksu monetārs novērtējums | Nav attiecināms. |
| 4.  | Atbilstības izmaksu monetārs novērtējums | Nav attiecināms. |
| 5. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.g. |
| saskaņā ar valsts budžetu2020. gadam | izmaiņas kārtējā gadā, salīdzinot ar valsts budžetu 2020. gadam  | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 1050523 | 113600 | 1050523 | 151468 | 1050523 | 151468 | 151468 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1050523 | 113600 | 1050523 | 151468 | 1050523 | 151468 | 151468 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 1050523 | 113600 | 1050523 | 151468 | 1050523 | 151468 | 151468 |
| 2.1. valsts pamatbudžets | 1050523 | 113600 | 1050523 | 151468 | 1050523 | 151468 | 151468 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 6.1. Detalizēts ieņēmumu aprēķins:

|  |  |  |  |  |  |
| --- | --- | --- | --- | --- | --- |
| Nr.p.k. | Pakalpojuma veids | Izcenojums (*euro*) 2019.gadā | Jauns izcenojums (*euro*) | Plānotais pakalpojumu skaits 2021.gadā gab. | Pašu ieņēmumu palielinājums 2021.gadā, (*euro*)(6 = (4 –3) \* 5 |
| 1 | 2 | 3 | 4 | 5 | 6 |
| 1.1. | liellopa pases sagatavošana un izsniegšana dzīvnieka eksportam normatīvajos aktos noteiktajā termiņā  | 0,70 | 1,50 | 80000 | 64000,00 |
| 1.3. | ierakstītas vēstules sagatavošanu un nosūtīšana: |
| 1.3.1. | līdz 10 liellopu pasēm vai viens zirga identifikācijas dokuments | 2,12 | 3,86 | 500 | 870,00 |
| 1.3.2. | no 11 līdz 50 liellopu pasēm vai 5 zirga identifikācijas dokumenti | 4,24 | 7,72 | 20 | 69,60 |
| 1.3.3. | sīkpakas noformēšana liellopu pasēm vai zirgu identifikācijas dokumentiem un to nosūtīšanai uz sūtījumu saņemšanas termināļiem vai pastu | 5,00 | 7,85 | 10 | 28,50 |
| 1.6. | mājas (istabas) dzīvnieka reģistrēšana | 3,50 | 7,00 | 20000 | 70000,00 |
| 1.21. | ievesto vaislas dzīvnieku un to vaislas materiāla datu reģistrēšana |  | 1,50 | 2000 | 3000,00 |
| 2.1. | dzīvnieka (liellopa, aitas, kazas, zirga) datu atjaunošana ganāmpulku vai dzīvnieku reģistrā | 14,23 | 20,00 | 130 | 750,10 |
| 5.6. | izdruka no datubāzes papīra formā |  | 1,50 | 100 | 150,00 |
| 5.7. | datu sagatavošana no datubāzes un nosūtīšana uz e-pastu vai kopēšana datu nesējos |  | 35,00 | 360 | 12600,00 |
|  | **KOPĀ palielinājums** |  |  |  | **151468,20** |

Izmaiņas ieņēmumos 2020.gadā tika aprēķinātas proporcionāli pilna gada (2021.gada) aprēķinam, pieņemot, ka normatīvais akts stāsies spēkā ar 2020.gada 1.aprīli.Pašu ieņēmumu palielinājums 2020.gadā = pašu ieņēmumu palielinājums 2021.gadā EUR 151 468/12 mēneši x 9 mēneši = EUR 113 6006.2. Detalizēts izdevumu aprēķins. Pašu ieņēmumu plānotais palielinājums tiks novirzīts datu centra kārtējo izdevumu segšanai – darbinieku atlīdzībai, komunālo izdevumu segšanai, datu centra informācijas sistēmas attīstībai un datubāzes uzturēšanai. Budžeta izdevumi 151 468 *euro*, tajā skaitā:

|  |  |  |  |
| --- | --- | --- | --- |
| EKK | Izdevumu veidi | 2020.gada izmaiņas, EUR | 2021.g.un turpmāko gadu izmaiņas, EUR |
| 1000-4000;6000-7000 | **Uzturēšanas izdevumi** | **113 600** | **151 468** |
| 1000-2000 | **Kārtējie izdevumi** | **113 600** | **151 468** |
| 1000 | Atlīdzība | 38 194 | 50 926 |
| 2000 | Preces un pakalpojumi | 75 406 | 100 542 |

Izmaiņas budžeta izdevumos 2020.gadā tika aprēķinātas proporcionāli pilna gada (2021.gada) aprēķinam, pieņemot, ka normatīvais akts stāsies spēkā ar 2020.gada 1.aprīli.Detalizēts maksas pakalpojuma izcenojuma aprēķins ir sagatavots atsevišķi 1. un 2. pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Ietekme uz valsts budžetu 151 468 *euro* apmērā veidosies 2020. un turpmākos gados. Finansējums tiks plānots Zemkopības ministrijas valsts budžeta apakšprogrammā 21.02.00 “Sabiedriskā finansējuma administrēšana un valsts uzraudzība lauksaimniecībā”. Iegūtie finanšu līdzekļi par datu centra sniegtajiem maksas pakalpojumiem ir nepieciešami sniegto maksas pakalpojumu faktisko izmaksu segšanai. Tiks precizēti ieņēmumi no maksas pakalpojumiem un citi pašu ieņēmumi un attiecīgi izdevumi, un tie tiks iesniegti 2021.gada likumprojekta par valsts budžetu un vidēja termiņa budžeta ietvara likuma 2022., 2023. un 2024. gadam sagatavošanas procesā.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | No 2020. gada 23. janvāra līdz 06. februārim projekts ievietots Zemkopības ministrijas tīmekļvietnes [www.zm.gov.lv](http://www.zm.gov.lv) sadaļā „Sabiedrības līdzdalība” un Ministru kabineta tīmekļvietnes sadaļā “Valsts kanceleja” – “Sabiedrības līdzdalība” <https://www.mk.gov.lv/content/ministru-kabineta-diskusiju-dokumenti> , kur sabiedrības pārstāvji varēja sniegt viedokļus par projektu. Sabiedrības pārstāvji arī varēs sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Noteikumu projekts elektroniski (23.01.2020.) tika nosūtīts Lauksaimnieku organizāciju sadarbības padomei un Zemnieku saeimai. Noteikumu projekts elektroniski saskaņots ar Lauksaimnieku organizāciju sadarbības padomi un Zemnieku saeimu. |
| 3. | Sabiedrības līdzdalības rezultāti | Par tīmekļvietnē www.zm.gov.lv un Ministru kabineta tīmekļvietnes sadaļā “Valsts kanceleja” – “Sabiedrības līdzdalība” ievietoto noteikumu projektu iebildumi vai priekšlikumi netika saņemti.No Lauksaimnieku organizāciju sadarbības padomes un Zemnieku saeimas par noteikumu projektu iebildumi vai priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas. Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

 Zemkopības ministrs K. Gerhards

Lavrinoviča 67027528

Ineta.Lavrinovica@zm.gov.lv